Κάρολος Αρλιώτης

Ο Κάρολος Αρλιώτης (1895 - 16 Ιουλίου 1981) ήταν Έλληνας οικονομολόγος, τραπεζίτης και υπουργός στις υπηρεσιακές κυβερνήσεις Γεωργακόπουλου (1958), Δόβα (1961) και Πιπινέλη (1963). 

 Βιογραφικά στοιχεία 
Γεννήθηκε στην ΚέρκυραΠληροφορίες για τον Κάρολο Αρλιώτη, από την ιστοσελίδα του Εθνικού Ιδρύματος Ερευνών και σπούδασε οικονομικές επιστήμες στο Παρίσι. Με την επιστροφή του στην Ελλάδα εντάχθηκε στο δυναμικό της Εθνικής Τράπεζας της Ελλάδος, όπου και ανέλαβε σημαντικές θέσεις. Το 1938 διορίστηκε γενικός γραμματέας της Κτηματικής Τράπεζας, θέση στην οποία παρέμεινε μέχρι και το 1942, οπότε και διορίστηκε πρόεδροςΒασιλικά ιδρύματα, από την ιστοσελίδα του "Ιού" αυτής. Επίσης είχε διατελέσει πρόεδρος της Εκτελεστικής Επιτροπής του Βασιλικού Εθνικού Ιδρύματος και πρώτος πρόεδροςπρώτο δ.σ. , από την ιστοσελίδα της Ελληνοαμερικανικής Ένωσης της Ελληνοαμερικανικής Ένωσης. Το 1979 εξέδωσε την Ιστορία της Εθνικής Κτηματικής Τράπεζας της Ελλάδος, για την οποία τιμήθηκε με το βραβείο Ακαδημίας τον Δεκέμβριο του 1980"Δόθηκαν χθες τα βραβεία της Ακαδημίας Αθηνών", Τα Νέα, φύλλο 31ης Δεκεμβρίου 1980, σελ. 2.. 

Στις υπηρεσιακές κυβερνήσεις Γεωργακόπουλου (1958), Δόβα (1961) και Πιπινέλη (1963) ανέλαβε υπουργός Συντονισμού. Υπήρξε ένας από τους πρώτους κατοίκους της Εκάλης.Κουμανούδης Ιων. Ν., Η Εκάλη που έφυγε.. 1920 - 41, εκδόσεις Τεχνικό Επιμελητήριο της Ελλάδας, Αθήνα 2001, σελ. 169 Το 1979 αυτός και η σύζυγός του, Λίλη, πραγματοποίησαν δύο δωρεές, 23 και 28 έργων αντίστοιχα, προς την Εθνική Πινακοθήκη.

Απεβίωσε στην Αθήνα το 1981 και κηδεύτηκε στις 17 Ιουλίου από τον ιερό ναό του Πρώτου Νεκροταφείου.
Το Βήμα, Κοινωνικά, 17 Ιουλίου 1981, σελ. 4.

 Παραπομπές 

Κατηγορία:Έλληνες υπουργοί Συντονισμού
Κατηγορία:Έλληνες οικονομολόγοι
Κατηγορία:Έλληνες τραπεζίτες